इस श्लोक में शंकर मनुष्य की चिर-कामना प्रवृत्ति की आलोचना कर रहे हैं। वे कहते हैं कि शारीरिक रूप से सर्वांग रूपेण जर्जर होने के बावजूद मनुष्य की कामना यानि भोग करने की प्रवृत्ति खत्म नहीं हो पाती। शंकर ने अपने इस विचार को बड़े काव्यात्मक रूप से वर्णित किया है कि किस प्रकार वृद्धावस्था में शरीर परिक्लान्त होकर ढीला पड़ जाता है, बाल सफेद हो जाते हैं, दाँत सब गिर जाते हैं और यह बूढ़ा व्यक्ति एक लकुटी के बल पर चल पाता है परन्तु फिर भी आशाओं की गठरी का बोझ ढोने को आतुर रहता है। आशाएँ और आकांक्षाएँ उसका पीछा नहीं छोड़तीं, उसे निरन्तर सताती रहती हैं और वह मरते दम तक इनसे मुक्त नहीं हो पाता। मिर्जा गालिब ने क्या खूब कहा है-